CELEX: 32020D2136
Language: ro
Date: 2020-12-14 00:00:00
Title: Decizia (UE) 2020/2136 a Consiliului din 14 decembrie 2020 de adoptare a poziției Consiliului privind al doilea proiect de buget general al Uniunii Europene pentru exercițiul financiar 2021

18.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 430/14
               
            
         DECIZIA (UE) 2020/2136 A CONSILIULUI
         din 14 decembrie 2020
         de adoptare a poziției Consiliului privind al doilea proiect de buget general al Uniunii Europene pentru exercițiul financiar 2021
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314 alineatul (3), coroborat cu Tratatul de instituire a Comunității Europene a Energiei Atomice, în special articolul 106a,
         întrucât:
         
                     (1)
                  
                  
                     La 10 decembrie 2020, Comisia a transmis o propunere cuprinzând al doilea proiect de buget general al Uniunii Europene pentru exercițiul financiar 2021 (1).
                  
               
                     (2)
                  
                  
                     Consiliul a examinat propunerea Comisiei în vederea definirii unei poziții consecvente, pe partea de venituri, cu Decizia 2014/335/UE, Euratom a Consiliului din 26 mai 2014 privind sistemul de resurse proprii ale Uniunii Europene (2), iar pe partea de cheltuieli, cu conținutul acordului de principiu obținut la 10 noiembrie 2020 cu privire la cadrul financiar multianual 2021-2027.
                  
               
                     (3)
                  
                  
                     Dată fiind nevoia de a adopta cât mai curând posibil o poziție a Consiliului privind al doilea proiect de buget general al Uniunii Europene pentru exercițiul financiar 2021, în vederea adoptării definitive a bugetului înainte de începerea exercițiului financiar 2021, asigurându-se astfel continuitatea acțiunii Uniunii, se justifică, în conformitate cu articolul 3 alineatul (3) din Regulamentul de procedură al Consiliului, scurtarea termenului de opt săptămâni pentru informarea parlamentelor naționale prevăzut la articolul 4 din Protocolul nr. 1,
                  
               DECIDE:
         
            Articol unic
            Poziția Consiliului privind al doilea proiect de buget general al Uniunii Europene pentru exercițiul financiar 2021 a fost adoptată de Consiliu la 14 decembrie 2020.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/.
         
         
            Adoptată la Bruxelles, 14 decembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  COM(2020) 839 final.
         
            (2)  JO L 168, 7.6.2014, p. 39.